Diari Oficial de la Generalitat Valenciana


Sumari del DOGV 6125, del 19-10-2009 (2009/11298)

Informació pública de l'aprovació del Programa d'Actuació Integrada i Projecte d'Urbanització del Sector Industrial I-1.
------------------------------------------------------------------------------------------------------------------------

### Dades del document

Número de DOGV
:   6125

Data del DOGV
:   19-10-2009

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2009/11733


Data del document
:   05-10-2009

Organisme emissor
:   Ajuntament de la Granja de la Costera

Tipus de document
:   Informació Pública

Descriptors 

:   * Granja de la Costera, la
    * administració local
    * pla d'urbanisme

Informació pública de l'aprovació del Programa d'Actuació Integrada i Projecte d'Urbanització del Sector Industrial I-1. [2009/11684]  
El Ple, en sessió ordinària celebrada el passat 25 de setembre de 2009, va adoptar, entre altres, l'acord següent:  
1. Aprovar el Programa d'Actuació Integrada i Projecte d'Urbanització del denominat Sector Industrial I-1, d'acord amb el que disposen els articles 117, 120, 128, 132, 134, 152, 160 i 177 de la Llei 16/2005, de 30 de desembre, de la Generalitat, Urbanística Valenciana (LUV), i article 269 del Reglament d'Ordenació i Gestió Territorial i Urbanística i les modificacions introduïdes pel Decret Llei 1/2008 que modifica la LUV.   
2. Adjudicar el programa, per gestió directa, del sector industrial I-1 a l'empresa pública La Granja Desarrolla, SL, d'acord amb la memòria del programa d'actuació integrada presentada en la proposta juridicoeconòmica, que forma part de l'expedient i es procedisca a la signatura del procedent conveni urbanístic.  
2. 1. Que per part de la mercantil pública, adjudicatària del programa, s'assumisca el 10% de les quotes urbanístiques, en funció de l'aprofitament del 10% que li correspon a l'Ajuntament.  
2.2. Renúncia a l'adjudicació del terrenys de l'Ajuntament, prèvia compensació del valor d'estos al preu previst en la proposta juridicoeconòmica.   
2.3. Cessió gratuïta del 10% de l'Ajuntament a favor de la mercantil pública La Granja Desarrolla, SL.   
3. Donar trasllat a la Conselleria de Territori i Habitatge de l'aprovació del programa, per tal de poder inscriure'l en el registre de programes de la Conselleria.   
4. Publicar el present acord en el Butlletí Oficial de la Província y Diari Oficial de la Comunitat Valenciana, de conformitat amb el que disposa l'article 137-155 de la Llei 16/2005, Urbanística Valenciana.  
5. Notificar el present acord a tots els interessats, admetre els recursos que pertoquen i recordar l'obligació de posar en coneixement de l'administració la situació jurídica de les finques afectades per la reparcel·lació.  
6. Autoritzar l'alcalde a realitzar totes aquelles actuacions que conduïsquen a la conclusió de l'expedient administratiu corresponent al sector industrial I-1 de la Granja de la Costera.  
Recursos:  
De reposició potestatiu, en el termini d'un mes, a comptar del dia hàbil següent a la recepció de la seua notificació, davant del mateix òrgan municipal que va dictar l'acte impugnat. Si transcorregut un mes des de la interposició del recurs no s'ha rebut resolució expressa del recurs interposat, este es tindrà per desestimat, i es podrà interposar el recurs contenciós administratiu davant del Jutjat unipersonal Contenciós Administratiu/Tribunal Superior de Justícia de la Comunitat Valenciana, en el termini de sis mesos, a comptar de l'endemà que l'Ajuntament hauria d'haver resolt el recurs de reposició potestatiu, en la forma i amb els requisits exigits en la Llei 29/1998, de 13 de juliol, Reguladora de la Jurisdicció Contenciosa Administrativa. En el cas de resolució expressa desestimatòria del recurs de reposició, el termini per a interposar el recurs contenciós administratiu serà de dos mesos davant del Jutjat Unipersonal Contenciós del Tribunal Superior de Justícia de la Comunitat Valenciana.  
No obstant l'anterior, es pot interposar directament per part dels interessats el recurs contenciós administratiu, sense necessitat d'interposar prèviament el recurs de reposició potestatiu, davant del Jutjat unipersonal Contenciós Administratiu del Tribunal Superior de Justícia de València, en el termini de dos mesos a comptar del dia hàbil següent a la recepció de la present notificació, en la forma i amb els requisits exigits en la Llei 29/1998, de 13 de juliol, Reguladora de la Jurisdicció Contenciosa Administrativa.  
Tot això sense perjuí de la interposició de qualsevol altre recurs que vosté considere convenient.  
La Granja de la Costera, 5 d'octubre de 2009.- L'alcalde: Carlos Garrido Calabuig.